એ જ રાજપક્ષે ફરી વડાપ્રધાન બન્યા છે, પણ આ વખતે ચૂંટાઈને નહિ, પણ ગોલમાલને કારણે ફરી સત્તા પર આવ્યા છે અને તેના કારણે શ્રીલંકામાં કટોકટી ઊભી થઈ છે. પ્રમુખે રાણિલ વિક્રમાસિંઘેને હટાવીને રાજપક્ષેને વડાપ્રધાન તરીકે મૂક્યા, પણ વિક્રમાસિંઘે હોદ્દો છોડવાની સ્પષ્ટ ના પાડી દીધી છે. તેમણે વડાપ્રધાનનું સત્તાવાર નિવાસસ્થાન પણ ખાલી કર્યું નથી અને તેની ચારે બાજુ તેમના હજારો સમર્થકો ગોઠવાઈ ગયા છે, જેથી લશ્કરી કાર્યવાહી કરીને તેમને ત્યાંથી હટાવાય નહિ.